CELEX: 62013CN0442
Language: bg
Date: 2013-08-06 00:00:00
Title: Дело C-442/13: Преюдициално запитване, отправено от Oberster Gerichtshof (Австрия) на 6 август 2013 г. — Sarah Nagy/Marcel Nagy

9.11.2013   
            
            
               BG
            
            
               Официален вестник на Европейския съюз
            
            
               C 325/14
            
         Преюдициално запитване, отправено от Oberster Gerichtshof (Австрия) на 6 август 2013 г. — Sarah Nagy/Marcel Nagy
   (Дело C-442/13)
   2013/C 325/23
   Език на производството: немски
   
      Запитваща юрисдикция
   
   Oberster Gerichtshof
   
      Страни в главното производство
   
   
      Жалбоподател: Sarah Nagy
   
      Ответник: Marcel Nagy
   
      Преюдициални въпроси
   
   
               1.
            
            
               Два иска „между едни и същи страни“ ли са по смисъла на член 12 от Регламент (ЕО) № 4/2009 на Съвета от 18 декември 2008 година относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка (1), когато с единия от тях дете иска от баща си да му плаща издръжка за минал и текущ период, а в хода на бракоразводно дело бащата иска размерът на задължението му за издръжка на детето и на майката да бъде определен за периода след постановяването на развода?
            
         
               2.
            
            
               Ако отговорът на този въпрос е утвърдителен: когато с единия иск лицето, на което се дължи издръжка, претендира плащането ѝ за текущия период, а с другия иск лицето, което дължи издръжката, иска размерът ѝ да бъде определен от по-късна дата, двата иска „с ед[ин] и същи предмет“ ли са по смисъла на член 12 от регламента, считано от тази по-късна дата?
            
         
      (1)  ОВ L 7, стр. 1.